જાહ્ન્વી શ્રીમાંકર અને પ્રહર વોરા જેવાં યુવાન ગાયિકા-ગાયક દ્વારા શ્રીકૃષ્ણજન્મ નિમિત્તે આ નંદોત્સવની મધુર કંઠે ઉજવણી થઈ. રૂપા બાવરી રચિત શ્રીનાથજીનાં મંગળાથી શયન સુધીનાં પદોની, શબ્દરચનાની બન્ને યુવા ગાયકોએ સુંદર રીતે એક પછી એક રજૂઆત કરી. અહીં મંચની અંદર જાણે એક મંદિર હતું. મંગળા પછી શૃંગાર, ગ્વાલ, રાજભોગ, ઉત્થાપન, ભોગ, આરતી અને શયન… દરેક દર્શનગીત-રચના પછી પડદો પડે ને ફરી વાર રૂપા ‘બાવરી’નાં ચિત્રજી અલગ અલગ સ્વરૂપે રજૂ થાય. શ્રીનાથજીનાં વિવિધ સ્વરૂપ સ્ટેજ પર રજૂ થાય અને પ્રેક્ષકો પણ નતમસ્તક થતા જાય.